Ζόρα Ντίρνμπαχ

Η Ζόρα Ντίρνμπαχ (22 Αυγούστου 1929 – 19 Απριλίου 2019) ήταν Κροατοεβραία  δημοσιογράφος και συγγραφέας.

 Βιογραφία 
Γεννήθηκε στο Όσιγιεκ στις 22 Αυγούστου 1929 από Εβραίο πατέρα και καθολική μητέρα αυστριακής καταγωγής, που ασπάστηκε τον Ιουδαϊσμό το 1922. Μεγάλωσε με την αδερφή της, Γκερτρούντα. Ο πατέρας της ήταν ιδιοκτήτης του εργοστασίου χαρτιού «Mursa Mill» στο Όσιγιεκ.  

Η Ζόρα Ντίρνμπαχ σπούδασε ιστορία της τέχνης στη Φιλοσοφική Σχολή του Πανεπιστημίου του Ζάγκρεμπ. 

Από το 1949, η Ντίρνμπαχ εργάστηκε ως δημοσιογράφος και συντάκτρια του πολιτιστικού τμήματος στις ημερήσιες εφημερίδες και στο Ράδιο Ζάγκρεμπ. Από το 1958, εργάστηκε ως δραματουργός στο πρώτο κανάλι του Ράδιο Ζάγκρεμπ και από το 1963-91 ως δραματουργός και συντάκτρια τηλεοπτικού δράματος στο Radio-Television Zagreb (τώρα Κροατική Ραδιοτηλεόραση). 

Η Ντίρνμπαχ ήταν συγγραφέας τριών σεναρίων ταινιών μεγάλου μήκους, περισσότερων από δώδεκα ραδιοφωνικών θεατρικών έργων, τηλεοπτικών δραμάτων, τηλεοπτικών ταινιών, δύο σειρών, προσαρμογής και μετάφρασης μεγάλου αριθμού ραδιοφωνικών και τηλεοπτικών δραμάτων. Ως συνεργάτης, η Ντίρνμπαχ δίδαξε τηλεοπτική δραματουργία για αρκετά χρόνια στην Ακαδημία Δραματικής Τέχνης του Πανεπιστημίου του Ζάγκρεμπ.

Έγραψε πολλά μυθιστορήματα και συλλογές διηγημάτων. Κατά τη διάρκεια της ζωής της, η Ντίρνμπαχ εμπνεύστηκε από την τραγωδία του ολοκαυτώματος, προσωπική και οικογενειακή τραγωδία, καθώς έδωσε ανεκτίμητη συνεισφορά στην εβραϊκή κοινότητα της Κροατίας. Με την εκτεταμένη συμμετοχή στο συμβούλιο της εβραϊκής κοινότητας του Ζάγκρεμπ, ηγήθηκε της Επιτροπής Πληροφοριών στο συμβούλιο Ha-Kol (Glasilo Židovske zajednice u Hrvatskoj); Nataša Maksimović Subašić; Zora Dirnbach – Svjetionik s one strane nacionalizma; stranica 4, 5, 6, 7; broj 110, lipanj/srpanj/kolovoz 2009.. Υπήρξε μέλος της Ένωσης Κροατών Συγγραφέων.

Αν και η Ντίρνμπαχ βαφτίστηκε από την οικογένειά της κατά τη διάρκεια του Β' Παγκοσμίου Πολέμου σε μια προσπάθεια να σώσουν τη ζωή της, θεωρούσε τον εαυτό της άθεη Εβραία της Κροατίας. Η μητέρα τους βάφτισε τη Ζόρα και την αδελφή της στην εκκλησία στην αρχή του πολέμου και πλήρωσε τον ιερέα για να παραποιήσει την ημερομηνία της βάπτισής τους. Ωστόσο, και πάλι δεν μπόρεσαν να αποφύγουν τον στιγματισμό. Η αδερφή της Ζόρα δεν τόλμησε να πάει σχολείο ούτε μετά τη βάπτισή της , ενώ η Ζόρα το έκανε. Η μητέρα της ήθελε να νιώθει ισότιμη και να αποβάλλει το αίσθημα κατωτερότητας που, μεταξύ άλλων, επιβαλλόταν τότε στους Εβραίους. Η Ντίρνμπαχ είχε αρκετές ντροπιαστικές στιγμές, όταν κάποιοι μαθητές περπατούσαν πίσω της και έλεγαν: «Βρωμάει Εβραίος εδώ μέσα». Όμως κάποιοι από τους συμμαθητές της την υπερασπίζονταν.

Στη γενέτειρα της Ζόρα Ντίρνμπαχ, στο Όσιγιεκ, υπήρχε στρατόπεδο συγκέντρωσης. Στην πραγματικότητα ήταν μια ομάδα κτιρίων που περιελάμβανε το εγκαταλελειμμένο εργοστάσιο του πατέρα της και το σπίτι της οικογένειας Ντίρνμπαχ. Καθώς το εργοστάσιο μεταφέρθηκε σε άλλο σημείο της πόλης στα μέσα της δεκαετίας του '30, παρέμειναν κενές αίθουσες και αποθήκες, που αποδείχτηκαν ιδανική εγκατάσταση για προσωρινό στρατόπεδο. Σε αυτό, ηλικιωμένοι και πολύ μικρά παιδιά περίμεναν έναν ολόκληρο μήνα για να μεταφερθούν στο Άουσβιτς και στο Γιασένοβατς και στις 22 Αυγούστου 1942 τους έβαλαν όλους σε βαγόνια και τους έστειλαν στο θάνατο. 

Η μητέρα και η αδερφή της επέζησαν από το Ολοκαύτωμα, αν και πολλά μέλη της οικογένειάς της δεν τα κατάφεραν.

Πέθανε στις 19 Απριλίου 2019.

 Ρήσεις 

 Παραπομπές 

 Βιβλιογραφία 

 Εξωτερικοί σύνδεσμοι 

 Zora Dirnbach at Hrvatsko društvo pisaca 

Κατηγορία:Κροάτες συγγραφείς
Κατηγορία:Κρόατες Εβραίοι
Κατηγορία:Κροάτες άθεοι
Κατηγορία:Εβραίες συγγραφείς
Κατηγορία:Κροάτισσες συγγραφείς